Nyeste Skilderie af Kiøbenhavn, 1817-07-26
Hs. Maj. Kongen har, ved en under 16de d. M., igjennem det Kongel. Danske Cancellie, udkommet Placat, foreskrevet yderligere Bestemmelser for Forbrydelser, der forøves af Fanger, som ere dømte til Arbeide i Tugt-, Rasp- eller Forbedringshuset i Kjøbenhavn, i hvilken, blandt andet, paabydes, at naar for Fremtiden nogen Sammenrottelse finder Sted imellem Fangerne i TugtRasp- og Forbedringshuset, hvorunder noget Slags Vold øves, enten mod Stiftelsens Embedsmænd eller Betiente, eller mod Andre, der sætte sig i Virksomhed for at tilveiebringe Orden og Rolighed i Straffeanstalten, eller og paa Stiftelsens Bygninger, Redskaber, Materialier eller andre Eiendele, saa bør alle, der enten have taget Deel i slig fredsforstyrrende Aftale, eller som under Udførelsen foretage nogen af hine voldsomme Handlinger, eller deri, være sig endog i fjerneste Maade, understøtte eller styrke Andre, eller som vise sig ulydige mod de befalinger, som, ved slig Leilighed, gives til Ordens og Roligheds Opretholdelse, straffes paa Livet, og bør derhos saadanne Misdæderes Hoveder sættes paa Stage og Kroppene henlægges paa Steile og Hjul J Slagelse Avis af 22 Juli læses følgende: (Jndsendt). Man har ikke uden Grund forundret sig over, at der i en Avis, som udkommer i Slagelse selv, er slet ikke meddeelt nogen Efterretning om det i denne Bye sidst afholdte Sommermarked; det fortjener vist ikke at forblive uomtalt. Jndsenderen tog det nøie i Øiesyn, og han maa tilstaae, at han ikke i lang Tid har været tilstæde ved noget Marked, som kan lignes med dette i Størrelse, saavel i Henseende til Mængden af Sælgere, som af Kjøbere og andre Personer, hvilke kom dertil for at moere sig eller for at tale med deres Bekjendtere og for at afgjøre allehaande Forretninger. 350 udenbyes Handlende, hvoriblandt 120 Skomagere og deraf 8 fra Kjøbenhavn, havde indfundet sig derved; og næsten alle de Handlende havde god Afsætning af deres Varer; disse bleve ogsaa for det meeste solgte til meget billige og under de sædvanlige Priser. Man saae Boutiker med Damepynt, som ikke forfeilede deres Hensigt at drage Omegnens Skjønne til sig, hvilke flokkede sig omkring dem, som Sommerfuglene omkring Blomsterbedene. J en Boutik blev gjort Forsøg paa ved Fløitespil at henvende sig Opmærksomheden. Et usædvanligt Syn var det at see fire Conditor Boder, fra Holbek, Nestved, Kierteminde og Tranekjær; at denne Jndustriegreen udbreder sig, er just ikke til stor Fordeel for Almuen; Maven og Pungen har en Hoben Jndsigelser at gjøre mod disse Fristelser, for Ganen. - En Afdeling af Skuespillere fra Hovedstaden gave Forestillinger paa det dramatiske Selskabs virkeligt meget smagfulde og vel indrettede Theater, uagtet Fortrinligheden i deres Konst var Tilløbet dog ikke betydeligt; thi paa denne Aarets Tid, hvori Naturen udfolder alle sine Skjønheder, tabe Konstens Forestillinger deres Magt over det menneskelige Hjerte. Det var forresten et glædeligt Syn, at lagttage, ved en saa stor Forsamling af Mennesker som fandt Sted ved dette Marked, at man hverken saae et fuldt Menneske eller en Tigger, eller bemærkede noget Slagsmaal, en sand Glorie for Sorøe Amts og Slagelse Kjøbstæds Politievæsen; og tillige et Beviis paa Nationens Tilvæxt i Cultur, og Følelse, for det Anstændige. - B. H.